|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Urbaario – kokoelma kaupunkilöytöjä**  MOK-jakson 3. oppitunti  (Samuli Holtari ja Milla Tahvanainen) | | | | | | | | | |
| **Ajankohta:** Syksy 2022, MOK-jakson 3. oppitunti | | **Luokka-aste:** 5. luokka | | | **Oppiaine:** kuvataide, ympäristöoppi | | | **Aihe / teema / ilmiö:** Urbaario-näyttely, Kulttuurin virta -museovierailu | |
| **Keskeiset käsitteet / taidot:** mobiilikuvaus, kuvan ottaminen, lähiympäristön havainnointi, itsearviointi | | | | | | | | | |
| **Laaja-alaisen osaamisen tavoitteet (L1–L7) täsmennettyinä:**  **L4** Monilukutaito: Oppilaat kehittävät monilukutaitoaan tuottamalla kuvallista tietoa. Kuvallista tietoa tuotetaan kuvakävelyllä otettujen esinelöydöistä otettavien kuvien muodossa. Oppilaita kannustetaan oman ympäristönsä havainnointiin ja sen tutkimiseen mobiilikuvauksen näkökulmasta.  **L5** Tieto- ja viestintäteknologinen osaaminen: Oppitunnin aikana oppilaat harjaannuttavat omaa tieto- ja viestintäteknologista osaamistaan hyödyntämällä viime oppitunnilla opittuja mobiilikuvauksen periaatteita itse kuvaukseen kuvakävelyllä. Oppilaita kannustetaan tunnin aikana luovaan, yhdessä tapahtuvaan toimintaan. | | | **Sisällöt (S1–Sx) täsmennettyinä:**  Ympäristöoppi:  **S2** Arjen tilanteissa ja yhteisöissä toimiminen: Lähiympäristössä liikkuminen sekä mobiilikuvaus ovat oppilaan kokemusmaailmaa lähellä olevia arjen tilanteita. Kuvakävelyllä harjoitetaan myös liikenneturvallista liikkumista.  **S4** Ympäristön tutkiminen: Oppilaat tutustuvat uudesta näkökulmasta omaan lähiympäristöönsä ja kiinnittävät huomiota sen merkitykseen hyvinvoinnille. Oppilaat harjaantuvat myös teknologisten sovellusten käytössä.  Kuvataide:  **S1** Omat kuvakulttuurit: Oppilaat toimivat kuvakävelyllä oman kuvakulttuurinsa kautta, joten jokaisen oma näkemys esimerkiksi mobiilikuvauksesta toimii heidän työskentelynsä lähtökohtana. Kuvakävelyn myötä oppilaat harjoittelevat havaitsemaan oman kuvakulttuurinsa yhteyksiä esimerkiksi lähiympäristöönsä ja luokan yhteisöön. | | | | **Tavoitteet (T1–Tx) täsmennettyinä:**  Ympäristöoppi:  **T7:** Oppilaita ohjataan arjen teknologisten sovellusten käytössä sekä kannustetaan oppilaita kokeilemaan ja luomaan uutta lähiympäristössä liikkuen.  **T9:** Oppilaat harjoittelevat luonnossa ja/tai rakennetussa ympäristössä liikkumista. Oppilaat pohtivat myös lähiympäristön merkitystä hyvinvoinnille.  Kuvataide:  **T1:** Oppilaita kannustetaan kuvakävelyllä lähiympäristön havainnointiin moniaistisesti mobiililaitteita ja mobiilikuvausta hyödyntäen.  **T5:** Oppilaat kehittävät kuvakävelyn aikana kuvallisia taitojaan, etenkin mobiilikuvauksen taitojaan, yksin ja/tai yhteistyössä muiden oppilaiden kanssa. | | |
| **Työskentelyn tavoitteet:** Oppitunnin tavoitteena on hyödyntää edellisellä tunnilla opittuja mobiilikuvauksen perusteita ja ottaa itse lähiympäristön esinelöydöistä kuvia kuvakävelyn merkeissä. Oppilaat harjoittelevat oppitunnilla mobiilikuvausta, yleisesti kuvan ottamista ja lähiympäristön havainnointia esinelöytöjen löytämisen näkökulmasta. Tunnin tavoitteena on myös harjaantua lähiympäristön ja kuvakävelyn mahdollisuuksien huomaamisessa sekä omien ajatusten reflektoinnissa. | | | | | **Opettajan omia tavoitteita:** | | | | |
| **Toiminnan suunnitelma** | | | | | | | | | |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | | | **Organisointi (esim. toiminnan tarkempi kuvaus, oppimisympäristöt, eriyttäminen)** | | **Osaamisen ja työskentelyn arviointi** | | | **Muuta (esim. etukäteis- ja jälkityöt, materiaalit)** |
| 5 min  25–30 min  10–15 min | Kokoontuminen luokassa ja kuvakävelyn ohjeistus  Kuvakävely koulun lähiympäristössä  Paluu luokkaan, loppukoonti, mahd. kuvanmuokkaus ja työskentelyn arviointilomakkeen täyttäminen | | | Kerrotaan oppilaille PowerPoint-esityksen avulla tunnin kulusta ja ohjeistetaan, miten kuvakävelyllä toimitaan. Oppilaita ohjeistetaan kävelyn aikana havainnoimaan ympäristöä avoimin mielin esim. seuraavien kysymysten avulla:   * Mitä kuvakävely voi kävelijälle tarjota? * Millä tavalla lähiympäristö mahdollistaa kuvakävelyn? * Mitä kävelyltä jäi päällimmäisenä mieleen?   Lähdetään oppilaiden kanssa kuvakävelylle koulun lähiympäristöön, joka voi olla esim. koulun piha-alue, lähimetsä tai kaupunkiympäristö.  Oppilaat havainnoivat lähiympäristöä ja pohtivat alussa ohjeistettuja kysymyksiä samalla, kun ottavat mobiililaitteillaan kuvia tekemistään esinelöydöistä. Koulun mobiililaiteresursseista ja -käytännöistä riippuen oppilaat voivat ottaa kuvia kävelyn aikana yksin tai 2–3 hengen ryhmissä.  Palataan luokkaan ja keskustellaan hetki oppilaiden havainnoista kuvakävelyn aikana. Keskustelu saa rönsyillä vapaasti ja oppilaita kannustetaan kertomaan omista tuntemuksistaan kuvakävelyn aikana.  Jos aikaa jää, oppilaat täyttävät työskentelyn itsearviointilomakkeen 3. oppitunnin ruudut. Lomakkeen täyttäminen voidaan tarvittaessa antaa myös kotitehtäväksi. | | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa.  Arvioinnin apuvälineenä käytetään myös työskentelyn arviointilomaketta. (Liite 1). Oppilaat pohtivat Tietämys ennen ja jälkeen -sivulla omaa tietämystään jakson ensimmäisellä ja viimeisellä oppitunnilla. Työskentelyn itsearviointitaulukkoa täytetään puolestaan viimeistä tuntia lukuun ottamatta jokaisella oppitunnilla. Siihen oppilaat kirjoittavat sanallisesti omasta työskentelystään sekä antavat jokaiselta tunnilta itselleen arvosanan asteikolla 1–3 (orastava, kehittyvä, edistynyt). | | | Kuvakävelyn reitin valinta  PowerPoint-esitys valmiina |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.